kardosdrur/scandi-wiki huggingface dataset:
Fernando Lugo

Fernando Armindo Lugo Méndez (født 30. maj 1951 i San Pedro del Paraná, Paraguay) er en paraguayansk socialistisk og venstreorienteret politiker, der var Paraguays preæsident fra 2008 til 2012.

Han blev præsteviet i 1977 til den romersk-katolske missionsordnen Societas Verbi Divini, og fungerede derefter som missionær i Paraguay i fem år. I 1992 blev han general for ordenen. I 1994 blev han viet til biskop af ærkebiskop José Sebastián Laboa Gallego, og blev tildelt stiftet San Pedro. Som biskop kom han i nærkontakt med de fattige. 

I december 2006 forlod han præsteembedet, idet Paraguays forfatning ikke tillader politikere at være forkyndere i trossamfund. Samme år blev han også fritaget fra sit embede af Vatikanet. Lugo var leder af en alliance af partier fra den hidtidige opposition, Patriotisk Alliance For Forandring . Alliancen bestod bl.a. af landets venstrefløj, indianere og fattige bønder.

Lugo blev valgt til landets præsident i 2008. I 2012 blev han afsat fra posten gennem en rigsret, der af nabolande blev kaldt et statskup. Lugo blev erstattet af Federico Franco.

Eksterne henvisninger 

Paraguays præsidenter
Politikere fra Paraguay
Kristne missionærer
Nicanor Duarte Frutos

Óscar Nicanor Duarte Frutos (født 11. oktober 1956 i Coronel Oviedo, Paraguay) var frem til 15. august 2008 præsident i Paraguay. Han blev valgt i 2003 for det dominerende parti Asociacion Nacional Republicana, populært kaldet Partido Colorado, som har haft magten i landet siden 1947.

Duarte Frutos er uddannet i jura og filosofi og har tidligere arbejdet som docent og journalist. Han var uddannelsesminister i regeringerne Juan Carlos Wasmosy (1993-1998) og Luis Angel Gonzalez Macchi (1999-2003).

Paraguays præsidenter
Politikere fra Paraguay
Katrineholm

Katrineholm er en svensk by i landskapet Södermanland.

Jernbanelinjen Västra stambanan blev i 1862 ført gennem det område, der siden blev til Katrineholm. Et jernbaneknudepunkt opstod, da Östra stambanan stødte til i 1866. Stationen fik navn efter gården Cathrineholm ved søen Näsnaren. Gården havde tidligere heddet Fulbonäs, men den daværende ejer, Jacob von der Linde, omdøbte den i 1600-tallet til ære for sin hustru Catharina Gyllenhorn.

Der voksede en stationsby op. Til administrering af byområdet, blev der etableret et municipalsamhälle i 1883, hvilket fik stadsprivilegier i 1917. Initiativrige mænd som Carl Fredriksson, Gustaf Robert Grönkvist og August Kullberg kom til Katrineholm og indså jernbanens betydning for udviklingen af succesrige industrivirksomheder. Ved nytår 1917 havde byen 6.615 indbyggere. Katrineholm blev også kendt som skoleby, men er i dag bedst kendt som jernbaneknudepunkt. Den ligger centralt i Södermanland, tæt på større byer som Norrköping, Södertälje, Örebro og Stockholm.

Mellem 1985 og 1989 var Sveriges senere statsminister Göran Persson borgmester i Katrineholm kommune.

Byer i Södermanlands län
Emma (roman)

Emma er en roman af den engelske forfatter Jane Austen. Den blev publiceret første gang i 1816. 

Austen dedicerede romanen til kronprinsen. Romanen er den første, med en heltinde uden økonomiske problemer. Emma er i modsætning til Austens tidligere heltinder forkælet, forfængelig og ikke altid sympatisk.  

Romanen handler om en smuk, klog og rig pige, Emma, der har alt, hvad hjertet kan begære. Hun bor med sin aldrende far og får hyppigt besøg af deres nabo mr. Knightley. Da hun er fuldt tilfreds med sit liv, sætter hun sin energi og begavelse ind på at være kirsten-giftekniv i sin omgangskreds. Trods sin intelligens er Emma ikke altid lige heldig, hvilket hendes veninde Harriet får at føle. Mr. Knightley prøver ihærdigt at råde sin veninde efter bedste evne, men Emma har ofte sine egne ideer og lader sig ikke dirigere af andre. Jo hårdere Emma forsøger at hjælpe, desto værre ser det ud til at blive – også for hende selv til sidst.

Emma er filmatiseret fire gange.
 som BBC tv-serie i 1972 med Doran Godwin, John Carson og Donald Eccles.
 som BBC tv-serie i 1996 med Kate Beckinsale, Samantha Morton og Mark Strong.
 som film i 1996 med Gwyneth Paltrow, Jeremy Northam, Alan Cumming og Toni Collette
 som BBC tv-serie i 2009 med Romola Garai, Jonny Lee Miller og Michael Gambon

Litteratur i 1816
Bøger af Jane Austen
R.V. Jones

Reginald Victor Jones (født 29. september 1911 Herne Hill i London i England, død 17. december 1997) var en engelsk fysiker og videnskabelig militær efterretningsekspert, der spillede en uvurderlig rolle i forsvaret af England under 2. verdenskrig.

Betydningsfulde danske efterretninger under 2. Verdenskrig, der nåede Jones, var Thomas Sneums film af de tyske Freya radar installation på Fanø og Hassager Christiansens fotografier af et V1-missil, der var styrtet ned på Bornholm den 22. august 1943.

R.V. Jones ses til venstre på billedet fra 1993 i infoboksen.

Bibliografi 
 Jones, R. V., 1978, Most Secret War: British Scientific Intelligence 1939-1945, London: Hamish Hamilton.  (Published in the USA as The Wizard War with the same subtitle.)
 Jones, R. V., 1988, Instruments and Experiences, London: John Wiley and Sons.
 Jones, R. V., 1989, Reflections on Intelligence, London: Heinemann.

Referencer 

Fysikere fra England
Sanitet

Sanitet kan henvise til flere ting: 
 Hygiejne er synonymt med sanitet 
 Sanitetstjenesten i forsvaret tager sig af syge og sårede soldater
Göteborgs centralstation

Centralstationen (hovedbanegården) i Göteborg, Sverige, er centrum for den sporbårne offentlige transport i Västra Götalandsregionen. Tog afgår herfra til store dele af Sverige. Hver dag passerer over 40.000 rejsende stationen, svarende til 190 afgange og ankomster med tog.

I midten af 1800-tallet begyndte man at anlægge jernbaner i Sverige, og en af de første strækninger var mellem Göteborg og Jonsered, der åbnede den 1. december 1856, hvorfor der opstod behov for en stationsbygning. Stationen blev opført på resterne af bastion Johannes Rex, et fæstningsværk hørende til den tidligere bymur.

Stationen er blevet ombygget flere gange siden indvielsen den 4. oktober 1858. I den oprindelige station, tegnet af arkitekten Adolf Wilhelm Edelsvärd, var der en banegårdshal, som togene standsede i. I 1800-tallet passerede over en million emigrerende svenskere bygningen på vej til havnen og videre til Nordamerika. I 1920'erne blev banegårdshallen ombygget til ventesal. Tidligere var der også en lokomotivremise, men den er fjernet og lokomotiverne vedligeholdes nu i Sävenäs.

Centralstation er rebroussementsstation for 16 spor, hvilket betyder at alle viderekørende tog skifter kørselsretning, efter at have gjort ophold i Göteborg. For at undgå dette er Banverket i færd med at planlægge Västlänken, der fører en jernbanetunnel under byen.

Navnet Centralstationen anvendes almindeligvis om den oprindelige jernbanestation, mens betegnelsen Centralhuset anvendes om det hotelbyggeri på stationsområdet, der stod færdigt i 2003. Ejerne af de forskellige bygninger, der omgiver stationen, anvender fællesbetegnelsen Resecentrum Göteborg. I nærheden af stationen ligger det store indkøbscenter Nordstan og sporvognsmødepladsen Drottningtorget.

Centralstation
Jernbanestationer i Sverige
Etableret i 1858
Efterretning

En efterretning er en mundtlig eller skriftlig meddelelse. Efterretninger forbindes ofte med spionage og militære anliggender. Efterretningsvæsen er organiseret til at indsamle efterretninger, i USA er der FBI og CIA og i Rusland FSB, her i Danmark har vi PET og FE.

 
Militær
National sikkerhed

et:Luure
Sektion (militær enhed)

En sektion er en mindre militær enhed som inden for infanteriet består af enkelte grupper, eller som betegner en reduceret deling. Enheden ledes normalt af en oversergent eller sergent, der betegnes sektionsfører, og som gerne samtidig er gruppefører for den ene af sektionens grupper. Der er typisk en sergent som næstkommanderende; denne virker som gruppefører for den anden af de to grupper, sektionen almindeligvis består af.

Se også
 Hær

Militære enheder
Randersbro

Randersbro er en bro over Gudenåen, der forbinder Randers' centrum og nordlige bydele med Vorup og Kristrup syd for åen.

Den nuværende bro blev indviet i 1961 og er med sine 45.000 krydsende biler i døgnet en af landets mest befærdede vejstrækninger. Randers Kommune planlægger at opføre en ny bro over Gudenåen 400 m. øst for den nuværende for at aflaste trafikken.

Eksterne henvisninger
 Panoramabillede over Randersbro

Kilder

Vejbroer i Danmark
Etableret i 1961
Bro
Bro
Banegårdshal

En banegårdshal er en bygning med et stort tag over sporene på en jernbanestation.

I Skandinavien er banegårdshaller forholdsvis ualmindelige, men de findes på blandt andre Københavns Hovedbanegård, Fredericia Station, Bergen Station, Malmö centralstation og Århus Hovedbanegård. Oprindelig var der banegårdshaller på Stockholms og Göteborgs centralstationer, og Oslo Østbanestasjon men disse blev ombygget på grund af pladsmangel.

Andre stationer med banegårdshaller

Tyskland 
 Berlin Alexanderplatz 
 Berlin Friedrichstraße 
 Berlin Hauptbahnhof (nybyggeri fra 2006)
 Berlin Ostbahnhof
 Berlin Zoologischer Garten
 Berlin-Spandau (tysklands længste på 440 meter)
 Frankfurt Hauptbahnhof (i Frankfurt am Main)
 Hamburg Hauptbahnhof
 Hamburg Dammtor
 Kiel Hauptbahnhof
 Lübeck Hauptbahnhof

England

London 
 Charing Cross
 Euston
 King's Cross
 Liverpool Street
 Paddington
 St Pancras
 Victoria
 Waterloo

Andre 
 Liverpool Lime Street
 Manchester Piccadilly

Schweiz 
 Zürich Hauptbahnhof

Jernbanestationer
Lunds centralstation

Lunds centralstation (Lund C) er den største af de to jernbanestationer i Lund, Sverige – Gunnesbo station er den anden. Med et gennemsnit på 39.700 daglige passagerer målt i efteråret 2013, er det landets tredjestørste station. Med indvielsen af Citytunneln er passagererne på Malmö C spredt ud på de øvrige stationer i byen hvilket har ført til et fald på dér, som har gjort det muligt for Lund C at opnå flere rejsende.

I Lund skilles Västkustbanan mod Göteborg fra Södra stambanan. Stationen har tre udgående jernbanestrækninger: Mod Malmö, Eslöv og Kävlinge.

Tidligere var der også jernbaner til Bjärred, Trelleborg og Harlösa, men de er nedlagt og fjernet, bortset fra en lille del af Trelleborgsbanan, der fungerer som godsspor til virksomheden Tetra Pak.

Trafik 
Lund C har med SJ fjerntogsforbindelser med SJ Snabbtåg til Stockholm og Göteborg. Desuden har Transdev med Snälltåget dagtog til Stockholm, samt på visse dage nattog til Storlien via Stockholm.

Med Øresundstogssystemet er der ud over Malmö forbindelse til København og Østerport i Danmark, Kristianstad også i Skåne län, Karlskrona i Blekinge län, Kalmar i Kalmar län og Göteborg i Västra Götalands län.

Lund C er et vigtigt kundepunkt i lokaltrafikken med Pågatågen. Lokaltrafikken på strækningerne Malmö-Kristianstad, Trelleborg-Malmö-Landskrona-Helsingborg og Malmö-Teckomatorp-Helsingborg trafikerer stationen.

Stationen har syv spor, hvoraf et er gennemgående til godstog (spor 4) og de øvrige seks løber forbi perronerne. Ved siden af stationen holder bybusser og rutebiler.

Bygninger 
Stationsbygningen blev opført i 1850'erne efter tegninger af en ukendt dansk arkitekt (muligvis Carl Ferdinand Rasmussen). Stationen blev ikke færdig til indvielsen af jernbanen til Malmö i 1856, men stod først færdig i 1858 i forbindelse med Södra stambanans forlængelse nordpå. I årene 1872-1875 blev der bygget fløje efter tegninger af Adolf W. Edelsvärd, og i 1923-1926 blev der foretaget yderligere udvidelser ved Folke Zettervall. Bygningen har siden 1972 været fredet. Siden 2001 har den været administreret af Jernhusen.

Området ved stationen har været omlagt flere gange. Ved den store ombygning af stationen i 1920'erne, blev der lavet en gangtunnel fra stationsbygningen til perronerne. Tunnelen blev i 1985 forlænget.

I 1990'erne blev der bygget en ny gangbro med tilslutning til perronernes nordlige ende. Ved samme lejlighed blev den gamle godsbygning renoveret, og huser i dag blandt andre en restaurant og en overvåget cykelparkering.

En ny stationsbygning i glas blev bygget i 2001 på den anden side af jernbanen. Ved bygningen blev det nye Västra Stationstorget anlagt.

Tidligere var der flere jernbanestationer i Lund. Stationsbygningen Lunds södra (hvorfra Revingebanan udgik) er bevaret, om end jernbanesporene for længst er fjernet.

Billeder

Kilder

Eksterne henvisninger 

Centralstation
Jernbanestationer i Sverige
Fredede jernbanestationer
Byggnadsminnen i Skåne län
Wendell Borton

Wendell Borton er en fikiv dreng fra komedieserien The Simpsons. Han går i Bart Simpsons klasse og er med i Barts klike. Han præsenteres pivet og bleg, og bliver ofte køresyg. Han optræder ikke meget i serien eftersom han er statist.

Eksterne henvisninger 

Figurer i The Simpsons
Solrød

Solrød kan henvise til flere stednavne i Danmark:
 Solrød Landsby – landsby i Solrød Sogn, Solrød Kommune
 Solrød Kommune – kommune i Region Sjælland
 Solrød Sogn – sogn i Solrød Kommune
 Solrød Strand – by i Solrød Kommune
Fornuft og følelse

Fornuft og følelse er en roman af den engelske forfatter Jane Austen, der blev udgivet i 1811. Det var den første roman, Austen udgav.

Fornuft og følelse er dramatiseret flere gange, både som spillefilm og som tv-serie. Se liste i artiklen Jane Austen.

Handling 

Handlingen foregår i 1800-tallet i den engelske overklasse. I centrum er to meget forskellige søstre og deres lige så forskellige kærlighedshistorier. Den ældste søster, Elinor Dashwood, lader sig lede af fornuften, mens den yngste, Marianne Dashwood, er impulsiv og i sine følelsers vold.

Litteratur i 1811
Bøger af Jane Austen
Lady Susan

Lady Susan er en brevroman af den engelske forfatter Jane Austen. Hun skrev den i 1795, men den blev først udgivet i 1871. 

Romanen består af 41 breve og en afslutning. Den smukke og charmerende enke, Lady Susan, leder efter passende, dvs. rige, ægtemand til sig selv og sin sekstenårige datter, Frederica Vernon. Hendes kolde og beregnende adfærd på ægteskabsmarkedet belyses gennem de breve, som romanens karakterer skriver og modtager fra hinanden.

Litteratur i 1795
Bøger af Jane Austen
Liechtensteins geografi

Liechtenstein ligger øverst i Rhindalen i de europæiske Alper. Hele den vestlige grænse til landet er dannet af denne flod. Fra nord til syd er landet kun 24 km langt. Landet ligger ganske højt over havet, specielt i øst hvor landets højeste punkt når 2.599 meter. Til trods for de alpine forhold gør de dominerende sydlige vinde at klimaet i landet er relativt mildt. Om vinteren er bjergsiderne et yndet sted for vintersport. 

Nye opmålinger af landets grænser i 2006 gav landet et areal på 160,475 km², og viste at landet har 77,9 km grænse. Nye målemetoder, som gjorde det enklere at måle nøjagtig i bjergregioner, afslørede dermed at landets grænse var 1,9 km længere end man tidligere havde troet. Til trods for at det tyske sprog dominerer i Liechtenstein deler landet ikke grænse med Tyskland. 

Liechtenstein er det sjette mindste uafhængige land i verden efter areal. 

Liechtenstein er den eneste dobbelt-indlandsstat i Europa. Landet er den ene ud af de to eneste dobbelt-indlandsstater i verden. Den anden indlandsstat er Usbekistan i Central-Asien.

Klima 
Klimaet i Liechtenstein er stærkt præget af Alperne som omgiver landet i alle retninger. Her findes mange dybe og små dale, og klimaet i dalene er ofte ganske forskellige fra klimaet i højden. Dalene og bjergsiderne som vender mod nord er ofte kolde med meget skyet vejr om vinteren. Af og til kan kraftig fønvind presse temperaturerne op i 10 °C og højere, mens sydvendte sider ofte har mere sol om vinteren. Nætterne holder sig kolde til ud i maj, men fra da af kan eftermiddagene ofte byde på behagelige temperaturer med undtagelse af enkelte regnbyger nu og da. Varmen fra sommersolen fører ofte til tordenvejr om sommeren. September og tidlig oktober er den tørreste og mest tempererede tid på året.

Statistik 
Areal: 160,475 km² (land, 0 km² vand)

Landegrænser:
totalt:
76 km
grænseland:
Østrig 35 km, Schweiz 41 km

Kystlinje:
0 km 

Naturressourcer:
vandkraft, dyrkbar mark

Arealbrug:
dyrket mark:
24%
permanente avlinger:
0%
permanente beiteområder:
16%
skovsområder:
35%
andet:
25% (1993 est.)

Yderpunkter 
 Nord – Rhinen 
 Syd – toppen af Mazerakopf (2452 m) 
 Øst – Nenzinger Himmel 
 Vest – Rhinen 
 Højeste punkt – Vorder Grauspitz (2599 m) 
 Laveste punkt – Bangserfeld (429 m)

Eksterne henvisninger
Oberfranken

Oberfranken er både et Bezirk og et Regierungsbezirk i den tyske delstat Bayern.

Oberfranken ligger i den nordøstlige del af delstaten og grænser til Sachsen, Thüringen, Unterfranken, Mittelfranken og Oberpfalz. Derudover har den også grænse til Tjekkiets Verwaltungsbezirk Karlsbad (Karlovarský kraj).

Administrationsby for både bezirk regierungsbezirk er Bayreuth.

Inddeling 

Regierungsbezirk Oberfranken omfatter fire kreisfrie byer og ni landkreise:

Kreisfrie byer 
 Bamberg
 Bayreuth
 Coburg
 Hof

Landkreise 
 Landkreis Bamberg
 Landkreis Bayreuth
 Landkreis Coburg
 Landkreis Forchheim
 Landkreis Hof
 Landkreis Kronach
 Landkreis Kulmbach
 Landkreis Lichtenfels
 Landkreis Wunsiedel im Fichtelgebirge (før kreisreformen kun Landkreis Wunsiedel)

Geografi

Jernbaner 
(hovedstrækninger)
 München–Nürnberg–Bamberg–Lichtenfels–Saalfeld–Jena–Berlin (ICE)
 Dresden–Chemnitz–Plauen–Hof–Marktredwitz/Bayreuth–Nürnberg (IRE)
 Sonneberg–Coburg–Lichtenfels–Bamberg–Forchheim-Nürnberg
 Regensburg–Marktredwitz–Hof–Gera–Leipzig
 Nürnberg–Marktredwitz–Eger
 Würzburg–Bamberg–Hof/Bayreuth

Eksterne henvisninger 

 Oberfranken + Kort 
 

 
Regierungsbezirke i Tyskland
Bayern
Drei Schwestern

Drei Schwestern ("Tre søstre") er en gruppe på tre bjerge i Liechtenstein. De danner en naturlig grænse mellem Liehtenstein og Østrig.

På den østrigske side i Vorarlberg blev de i 1976 optaget på listen over naturbeskyttede områder.

Adgang 
De første bjergbestigere i 1870 kom fra Saminatal i øst over Garsellaalp og den østlige flanke. I dag er der et omfattende netværk af stier, som består af Drei-Schwestern-Steig og den såkaldte Fürstensteig (opkaldt efter en fyrste af Liechtenstein). Som en base kan man bruge Feldkircherhütte på 1204 m, og komme fra nordøst mod syd via Drei-Schwestern-Steg, der er forsynet med sikringstove. Fra nordvest kan man bruge Gafadurahütte (1428 m), ved Planken. I syd er Alp Gaflei base, hvis man vil bruge Fürstensteig for at komme til bjergtoppen. Man kan også nå toppen ved bjergbestigning - UIAA-sværhedsgrader II til V. Nordvæggen af Mittlere Schwester har en UIAA-sværhedsgrad VI.

Bjerge i Liechtenstein
Vorarlberg
Bradford Meade

Bradford Meade er en fiktiv karakter i tv-serien Ugly Betty spillet af Alan Dale. 

Bradford er en velhavende mand med flere blade, men man hører mest om bladet MODE

I starten er serien er han gift/seperaret med Claire Meade en alkoholiker i forbedring.

Efter at blive skilt med Claire bliver han kærester med Wilhamina som er ude efter MODE

Da han frier og de skal giftes på bryllupsdagen får han et hjerteanfald og senere dør paa hospitalet.

Eksterne henvisninger

Personer fra Ugly Betty
Fortschrittliche Bürgerpartei

Fortschrittliche Bürgerpartei er et konservativt politisk parti i Liechtenstein. Partiet blev grundlagt i 1918 og har været i regering 1928-1970, 1974-1978, 1993 og 2001-2005. Partiet havde i sidste regeringsperiode absolut flertal i Liechtensteinischer Landtag, hvor det i dag er det største med 12 af 25 pladser, deriblandt landets statsminister Otmar Hasler.

Eksterne henvisninger 
 Fortschrittliche Bürgerparteis hjemmeside 

Politiske partier i Liechtenstein
Iron Man (film)

Iron Man er en amerikansk superheltefilm fra 2008 baseret på den fiktive Marvel Comics-karakter Iron Man. Filmen er instrueret af Jon Favreau, og handler om Tony Stark (Robert Downey Jr.), en industri-milliardær som bliver taget til fange af terrorister i Afghanistan. Beordret til at bygge et missil for dem ved navn "The Jericho", bruger Stark i stedet sine evner til at bygge en dragt af stål og elektronik sammen med medfangen Yinsen. Det lykkedes ham at flygte. Tilbage i USA viderudvikler Stark sin jerndragt og bliver den teknologisk avancerede superhelt Iron Man.

Filmen havde premiere på Greater Union teater 14. april 2008. Filmen fik verdensomspænende premiere 30. april 2008.

Medvirkende

Kilder

Eksterne henvisninger 

 Officielle side
 Trailer hos Apple.com
 Iron Man hos Marvel.com
 
 Iron Man  på MySpace

Amerikanske film fra 2008
Actionfilm fra USA
Science fiction-film fra USA
Film fra Paramount
Film instrueret af Jon Favreau
Film
Marvel Cinematic Universe-film
LEDA

LEDA er en foreningen for Leksikografer i Danmark, der samler ordbogsforfattere og folk, som beskæftiger sig teoretisk eller praktisk med ordbøger. Den blev etableret i 1989. LEDA har knap 100 medlemmer (2008), og udgiver sit eget tidsskrift (LEDA-nyt) og holder 4 medlemsmøder om året med foredrag.

Referencer

Eksterne henvisninger 

  

Foreninger fra Danmark
Etableret i 1989
Josef Gabriel Rheinberger

Joseph Gabriel Rheinberger (født 31. marts 1839 i Vaduz i Liechtenstein, død 25. november 1901 i München) var en komponist fra Liechtenstein. Han virkede det meste af sit liv i Tyskland. Rheinberger skrev mængder med orgelmusik, blandt andet hele 20 orgelsonater, men også opera, messer, requier og kammermusik. Som komponist var han, som mange andre, stærkt påvirket af Felix Mendelssohn.

Biografi 
Rheinberger fik sin første orgelundervisning allerede i femårsalderen, og to år senere havde han lært så meget at han kunne tjene som organist i Vaduz. På denne tid gjorde han sine første forsøg på at komponere. Fra 1848 fik han mulighed for at få en mere formel undervisning i den nærliggende landsby Feldkirch. Hans lærer var Philipp Schmutzer, som selv havde fået oplæring i Prag og er blevet kendt med musikken til Johann Sebastian Bach, Wolfgang Amadeus Mozart og Ludwig van Beethoven. Efter råd fra komponisten Matthäus Nagiller lod faren, som var i tjeneste hos fyrsten af Liechtenstein, sønnen drage til München for at studere på musikkonservatoriet der i 1851. Der fik han Julius Joseph Maier, Johann Georg Herzog, Julius Emil Leonhard og Franz Lachner som lærere i tre år.

I 1859, kun 20 år gammel blev han lærer i pianospil ved konservatoriet i München. Senere blev han også lærer i musikteori, og fra 1867 til sin død i 1901 var han så professor i orgelspil og komposition ved konservatoriet. Nogle af hans elever var Engelbert Humperdinck, Ermanno Wolf-Ferrari og Wilhelm Furtwängler. 

I 1867 giftede han sig med en tidligere elev som var blevet enke, Franziska von Hoffnaass. Hun skrev digte, og han satte melodi til en række af dem.

Referencer

Eksterne henvisninger 

Personer fra Vaduz
Komponister fra Tyskland
Balzers

Balzers er en landsby og kommune beliggende i det sydlige Liechtenstein. Kommunen har 4.420 indbyggere (2005). 

Størstedelen af landsbyen ligger langs østbredden af Rhinen.

Historie og kultur 

Historisk består dagens kommune af to forskellige landsbyer, den faktiske Balzers i øst og Mäls i vest. Denne deling af kommunen er til dels synlig i den lokale landsbykultur i form af uskyldig lokal konkurrence.

Eksterne henvisninger 

Officielle hjemmeside

Kommuner i Liechtenstein
Eschen

Eschen er en kommune nord i Liechtenstein. Den har 4.012 indbyggere (2005) og dækker et areal på 10,3 km². Den er den fjerdestørste kommune i Liechtenstein.

Eksterne links 
Officielle hjemmeside 

Kommuner i Liechtenstein